Bolesť chodidla
Dobrý deň, priatela pred pár dňami začala trápiť bolest chodidla. Zo začiatku bolest vystrelovala,čo by nasvedčovalo zaseknutemu nervu, no po pár dňoch sa bolest rozšírila a prechádza až ku lytku. Chcela by som sa opytat aké lieky a v akej forme by boli vhodne na tlmenie bolesti (masť,náplasť,tabl)
Dobrý deň.
Ďakujeme za Vašu otázku.
Bolesť chodidla, ktorá prechádza do lýtka môže mať viacero príčin.
Pre rýchlu úľavu od bolesti odporúčam
Algesal krém
, ktorý obsahuje kombináciu liečiv. Salicyláty (dietylaminiumsalicylát) pôsobia proti bolesti, protizápalovo a znižujú opuch. Myrtekaín znižuje svalové napätie a spôsobuje lokálne znecitlivenie. Krém sa nanáša 2-3x denne na postihnuté miesto, vtiera sa do úplnej absorpcie do kože. Po aplikácii krému je potrebné umyť si ruky. Odporúčaná dĺžka liečby týmto krémom je 15 dní.
V prípade, že sa bolesť nezmierni v priebehu 3 dní, prípadne dôjde k zhoršeniu príznakov, bude potrebné navštíviť lekára.
Prajem pekný zvyšok dňa.
S pozdravom
Mgr. Barbora Bičanovská